b'\n_START_ARTICLE_\nMijamoto Musa\xc5\xa1i\n_START_SECTION_\nRojstvo\n_START_PARAGRAPH_\nPodrobnosti o Musa\xc5\xa1ijevem zgodnjem \xc5\xbeivljenju je te\xc5\xbeko preveriti. Musa\xc5\xa1i v Knjigi petih prstanov navaja, da se je rodil v provinci Harima. Niten Ki (zgodnja biografija Musa\xc5\xa1ija) podpira teorijo, da se je rodil leta 1584. Zgodovinar Kamiko Tadashi, je komentiral na Musa\xc5\xa1ijeve zapiske: "Munisai je bil Musa\xc5\xa1ijev o\xc4\x8de...\xc5\xbeivel je v vasi Miyamoto, v okro\xc5\xbeju Yoshino [province Mimasaka]. Musa\xc5\xa1i je bil najverjetneje rojen tukaj." Njegovo otro\xc5\xa1ko ime je bilo Bennosuke\xc2\xa0(\xe5\xbc\x81\xe4\xb9\x8b\xe5\x8a\xa9)._NEWLINE_Musa\xc5\xa1i poda svoje celo ime v Knjigi petih prstanov kot Shinmen Musashi-no-Kami Fujiwara no Harunobu\xc2\xa0(\xe6\x96\xb0\xe5\x85\x8d\xe6\xad\xa6\xe8\x94\xb5\xe5\xae\x88\xe8\x97\xa4\xe5\x8e\x9f\xe7\x8e\x84\xe4\xbf\xa1). Njegov o\xc4\x8de, Shinmen Munisai\xc2\xa0(\xe6\x96\xb0\xe5\x85\x8d\xe7\x84\xa1\xe4\xba\x8c\xe6\x96\x8e), je bil strokovnjak v borilnih ve\xc5\xa1\xc4\x8dinah in mojster me\xc4\x8da in dvozobca (jitte/jutte). Po drugi strani, je bil Munisai sin Hirata Sh\xc5\x8dgen-a (\xe5\xb9\xb3\xe7\x94\xb0\xe5\xb0\x86\xe7\x9b\xa3). Ta je bil vazal Shinmen Iga no Kami-ja, gospodarja gradu Takayama v okro\xc5\xbeju Yoshino, province Mimasaka. Gospodar Shinmen se je zanesel na Hirata, tako da mu je bilo dovoljeno uporabljati ime Shinmen. Musashi no Kami \xc2\xa0je bil za Musa\xc5\xa1ija dvorni naziv, tako da je bil nominalni guverner province Musashi. Fujiwara je ime Musa\xc5\xa1ijevega rodu.\n_START_SECTION_\nRojstni datum Musa\xc5\xa1ija\n_START_PARAGRAPH_\nNa Munisaievem grobu pi\xc5\xa1e, da je umrl leta 1580, kar je v neskladju s splo\xc5\xa1no sprejeto letnico Musa\xc5\xa1ijevega rojstva - 1584. \xc5\xa0e bolj nas pa zmede rodovnik dru\xc5\xbeine Miyamoto, v katerem je zapisano, da se je Musa\xc5\xa1i rodil leta 1582. Kenji Tokitsu namiguje, da je sprejeta letnica rojstva 1584 napa\xc4\x8dna, saj temelji predvsem na dobesednem branju uvoda Knjige petih prstanov, kjer Musa\xc5\xa1i navaja, da se leta njegovega \xc5\xbeivljenja "dodajo do 60" (kar privede do leta 1584, \xc4\x8de \xc5\xa1tejemo nazaj od dobro dokumentiranega datuma nastanka knjige), to pa pomeni samo, da je bil Musa\xc5\xa1i v svojih \xc5\xa1estdesetih letih, ko jo je napisal.\n_START_SECTION_\nVzgoja\n_START_PARAGRAPH_\nNe glede na resnico o Musa\xc5\xa1ijevih prednikih, je Musa\xc5\xa1ija pri sedmih letih vzgajal stric Dorinbo (ali Dorin) v templju Shoreian, tri kilometre od Hirafukuja. Dorin in Tasumi, Musa\xc5\xa1ijev stric v zakonu, sta ga u\xc4\x8dila budizma in osnovnih ve\xc5\xa1\xc4\x8din kot so branje in pisanje. O\xc4\x8de Munisai naj bi ga u\xc4\x8dil me\xc4\x8devanja in njihove dru\xc5\xbeinske borilne ve\xc5\xa1\xc4\x8dine z jutte. To urjenje ni trajalo dolgo, saj mu je leta 1589 Shinmen Sokan ukazal, naj ubije Munisaievega u\xc4\x8denca Honiden Gekinosuke-ja. Dru\xc5\xbeina Honiden ni bila zadovoljna in Musa\xc5\xa1i se je bil prisiljen odseliti v 4 kilometre oddaljeno vas Kawakami._NEWLINE_Musa\xc5\xa1i je v zelo zgodnjem otro\xc5\xa1tvu zbolel za dermatitisom, kar je negativno vplivalo na njegov izgled. Ena od zgodb trdi, da se nikoli ni okopal, ker se je bal, da bi bil presene\xc4\x8den, ko je neoboro\xc5\xbeen. Medtem ko ima prva trditev neko podlago v realnosti, druga ni verjetna. Neopran \xc4\x8dlan bojevni\xc5\xa1kega gradu ne bi bil sprejet kot gost na posestih dru\xc5\xbein kot so Honda, Ogasawara in Hosokawa. Te in \xc5\xa1e mnoge druge podrobnosti, so verjetno anekdoti\xc4\x8dni okraski, ki so bili dodani v njegovo legendo ali pa napa\xc4\x8dne razlage literature, ki ga opisuje.\n_START_SECTION_\nUrjenje me\xc4\x8devanja\n_START_PARAGRAPH_\nNekateri mislijo, da je ime "Musa\xc5\xa1i" vzeto iz imena znanega bojevnika z imenom Musashib\xc5\x8d Benkei, ki je slu\xc5\xbeil pod\xc2\xa0 Minamoto no Yoshitsune-jem, a to ni potrjeno._NEWLINE_Re\xc4\x8deno je, da se je lahko uril v \xc2\xa0Yoshioka-ry\xc5\xab \xc5\xa1oli, katero naj bi v svojih poznej\xc5\xa1ih letih sam premagal, \xc4\x8deprav je ta informacija zelo negotova. Prejel je formalno urjenje, ali pred sedmim letom od o\xc4\x8deta, ali po sedmem letu od strica.\n_START_SECTION_\nPrvi dvoboj\n_START_PARAGRAPH_\nPoti Heiho sem se posvetil \xc5\xbee v mladosti. Pri trinajstih letih sem imel prvi dvoboj. Bojeval sem se z me\xc4\x8devalcem Arimo Kiheihom iz \xc5\xa1ole \xc5\xa0intorju in zmagal. Pri \xc5\xa1estnajstih sem premagal izvrstnega me\xc4\x8devalca z imenom Akijama iz okro\xc5\xbeja Tajima. Pri enaindvajsetih sem se odpravil v prestolnico, se sre\xc4\x8dal z me\xc4\x8devalci iz razli\xc4\x8dnih delov de\xc5\xbeele in z njimi imel kar precej dvobojev; poraza nisem izkusil niti enkrat. \xe2\x80\x94 Miyamoto Musashi, Knjiga petih prstanov_NEWLINE_V Knjigi petih prstanov, Musa\xc5\xa1i trdi, da je imel svoj prvi dvoboj pri 13 letih proti samuraju Arima Kiheiom, kateri je uporabljal Kashima Shint\xc5\x8d-ry\xc5\xab stil me\xc4\x8devanja, ki ga je utemeljil Tsukahara Bokuden (* 1489, \xe2\x80\xa0 1571). Glavni razlog za dvoboj je bil Hyoho senshi denki (anekdote o umrlem mojstru).\n_START_SECTION_\nFilozofija\n_START_PARAGRAPH_\nV Musa\xc5\xa1ijevi zadnji knjigi, Knjigi petih prstanov (\xe4\xba\x94\xe8\xbc\xaa\xe6\x9b\xb8\xc2\xa0Go Rin no Sho), Musa\xc5\xa1i vzame precej filozofski pristop do "umetnosti vojne". Pravi, da na splo\xc5\xa1no razlikujemo 4 poti \xc4\x8dlovekovega pre\xc5\xbeivetja: pot bojevnika, pot kmeta, pot obrtnika in pot trgovca._NEWLINE_Prva je pot kmeta ali poljedelca. Imajo razli\xc4\x8dna orodja, njihova \xc5\xbeivljenja pa so odvisna od muhavosti \xc5\xa1tirih letnih \xc4\x8dasov._NEWLINE_Druga je pot trgovca. Prodajalci sakeja nabavijo razli\xc4\x8dne sestavine in jih zme\xc5\xa1ajo; tako se pre\xc5\xbeivljajo z velikim dobi\xc4\x8dkom. Me\xc5\xa1etarji imajo poklic, ki ustreza njihovemu polo\xc5\xbeaju in se pre\xc5\xbeivljajo ustvarjanjem dobi\xc4\x8dka._NEWLINE_Tretja je pot bojevnika. Ta v skladu s svojimi cilji vzdr\xc5\xbeuje razli\xc4\x8dna oro\xc5\xbeja, dobro pozna njihove zna\xc4\x8dilnosti in jih spretno uporablja._NEWLINE_\xc4\x8cetrta je pot obrtnika. \xc4\x8ce \xc5\xbeeli tesar pre\xc5\xbeiveti, mora skrbno vzdr\xc5\xbeevati razli\xc4\x8dna orodja in jih spretno uporabljati. Pravilno in v merah mora narisati na\xc4\x8drt, svoj posel pa mora dobro opraviti, saj od njega \xc5\xbeivi.\n_START_SECTION_\nKnjiga petih prstanov\n_START_PARAGRAPH_\nKnjiga je razdeljena na 5 poglavij: Knjiga zemlje, Knjiga vode, Knjiga ognja, Knjiga vetra in Knjiga praznine._NEWLINE_V Knjigi zemlje razlo\xc5\xbei temeljna pravila vsega, kar sledi, predvsem pa govori o Heiho, torej o svoji \xc5\xa1oli, ki temelji na metodi spoznavanja velikega iz malega._NEWLINE_V Knjigi vode u\xc4\x8di razli\xc4\x8dne bojne polo\xc5\xbeaje in borilne tehnike, pa tudi ravnanja z razli\xc4\x8dnimi vrstami me\xc4\x8dev. Naslov poglavja opozarja, da mora samuraj v boju spominjati na vodo, kar pomeni, da morajo biti njegovi gibi teko\xc4\x8di in samodejni. Musa\xc5\xa1i poudarja, da mora um vladati telesu, pri \xc4\x8demer se mora ogibati vsaki subjektivnosti._NEWLINE_Knjiga ognja je v celoti posve\xc4\x8dena bojni strategiji. Ogenj je nasilje, ki je lahko ve\xc4\x8dje ali manj\xc5\xa1e. Strategija je ista v dvoboju in v bitkah dveh velikih vojska. Bojevnik mora nenehno opazovati \xc5\xa1ir\xc5\xa1o okolico, ne da bi pri tem prezrl malenkosti in navidezne nepomembnosti. Musa\xc5\xa1ijevi nauki so uporabni tudi v miroljubnih situacijah vsakdanjega \xc5\xbeivljenja._NEWLINE_Knjiga vetra govori o poznavanju sovra\xc5\xbenika: "Da bi poznali sebe, najprej spoznajte sovra\xc5\xbenika." V tem poglavju Musa\xc5\xa1i na\xc5\xa1teje in opi\xc5\xa1e prednosti in slabosti \xc5\xa1tevilnih drugih me\xc4\x8devalnih slogov in tehnik._NEWLINE_Knjiga praznine nudi klju\xc4\x8d k razumevanju Heiho, vendar pa to \xc5\xa1e ne zadostuje za obvladovanje Heiho. Mojster poti Heiho lahko postanete le z vajo in prakso. Svoje mojstrstvo Heiho najdete v sebi. Naporno ve\xc4\x8dletno urjenje omogo\xc4\x8di spontano in bliskovito ukrepanje, ki nikdar ne zgre\xc5\xa1i svojega namena. Temeljni Musa\xc5\xa1ijev nauk, ki se skriva med vrsticami njegovega u\xc4\x8dbenika pa je pravilo, da v bojnem polo\xc5\xbeaju ne velja ve\xc4\x8d nobeno pravilo; \xc5\xa1teje zgolj bliskovito ukrepanje._NEWLINE_Musa\xc5\xa1i na povsem enak na\xc4\x8din obravnava strategijo bojevanja in metode dvoboja. Njegova naravnanost k dejanjem spominja na u\xc4\x8denje zena. Ker v spopadu na \xc5\xbeivljenje in smrt lahko odlo\xc4\x8da en sam trenutek, ni nikdar omahoval, ko je bilo treba pobiti nasprotnika. Ta bliskovitost je bila njegova vrlina, zanjo pa je imela velike zasluge njegova du\xc5\xa1evnost in njena naravnanost. Knjiga petih prstanov zavzema \xc4\x8dastno osrednje mesto v vsaki knji\xc5\xbenici praktikantov kenda. Njena glavna sporo\xc4\x8dila sta neobhodnost poni\xc5\xbeanosti in trdo delo. Da bi se bojevnik lahko pripravil na trenutke spopada, v katerih mora delovati hitreje od bliska, so nujne vsakodnevna kontemplacije in vaje. Redno urjenje pa tudi prepre\xc4\x8duje, da bi u\xc4\x8denec za\xc5\xa1el na stranpot._NEWLINE_Tistim, ki so prisiljeni \xc5\xbeiveti v svetu, kjer sta zmaga in poraz najpomembnej\xc5\xa1a, Knjiga petih prstanov ka\xc5\xbee pot k zmagi, tiste, ki si \xc5\xbeelijo notranjega spoznanja pa osvobaja.'